4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 885 της 17/31 Δεκ. 1962 (ΦΕΚ Α΄ 224) Περί κυρώσεως της υπ’ αριθ. 7/1962 αποφάσεως του Ανωτάτου Συμβουλίου Εθνικής Αμύνης «περί αναδιοργανώσεως της Υπηρεσίας Εφέδρων του Υπουργείου Εθνικής Αμύνης». Έχοντες υπ’ όψιν: 1)Την διάταξιν της παρ. 2 του άρθρ. 24 του Ν.Δ. 2387/1953 «περί Υπουργείου Εθνικής Αμύνης κλπ.» 2)την υπ’ αριθ. 785/1962 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Αμύνης και των Οικονομικών Υπουργών, απεφασίσαμεν και διατάσσομεν: Αρθρον μόνον.-Κυρούται ή υπ’ αριθ. 7/1962 απόφασις του Ανωτάτου Συμβουλίου Εθνικής Αμύνης έχουσα ως ακολούθως: Θέμα: «Αναδιοργάνωσις Υπηρεσίας Εφέδρων  του Υπουργείου Εθνικής Αμύνης». 1.Το Ανώτατον Συμβούλιον Εθνικής Αμύνης, απαρτιζόμενον εκ των: Προέδρου και Αντιπροέδρου της Κυβερνήσεως, Υπουργών Εθν. Αμύνης, Συντονισμού, Εξωτερικών, Εσωτερικών και Αρχηγού Γ.Ε.ΕΘ.Α. 2.Συνελθόν εις Συνεδρίασιν εις το Γραφείον του κ. Προέδρου της Κυβερνήσεως την 10ην Αυγ. 1962, ημέραν Παρασκευήν και ώραν 10.00΄ και έχον υπ’ όψει του: α)Το άρθρ. 24 παρ. 2 του Α.Ν. 2387/1953 «περί Υπουργείου Εθνικής Αμύνης». Σελ. 33 Διεύθυνση Εφέδρων-Πολεμιστών-Αγωνιστών 36.Α.β.3-4 105 β)Την υπ’ αριθ. 2570/02/14.3.1962 εισήγησιν του Αρχηγού το Γενικού Επιτελείου Εθνικής Αμύνης «περί αναδιοργανώσεως της Υπηρεσίας Εφέδρων του Υ.ΕΘ.Α.» (υπαγωγής της παρά τω Γ.Ε.Σ. λειτουργούσης Υπηρεσίας Κοινωνικής Προνοίας μετά του υπαγομένου αυτή Ειδικού Τμήματος Εθνικής Αντιστάσεως εις την Υπηρεσίαν Εφέδρων Υ.ΕΘ.Α., ως και τροποποιήσεως της Οργανώσεως της Υπηρεσίας ταύτης), με σκοπόν την επίτευξιν οικονομιών και μεγαλυτέρας αποδοτικότητος, αποφασίζει: 3.α)Η παρά τω Γενικώ Επιτελείω Στρατού λειτουργούσα Υπηρεσία Κοινωνικής Προνοίας, μετά του υπαγομένου αυτή Ειδικού Τμήματος Εθνικής Αντιστάσεως (συσταθέντος δια του άρθρ. 16 του Α.Ν. 971/1949 «περί απονομής ηθικών αμοιβών εις τας Εθνικάς Ανταρτικάς Ομάδας κλπ.»), υπάγονται εφεξής εις την δια του Α.Ν. 1562/1950 ιδρυθείσαν και υπό το Υ.ΕΘ.Α./Γ.Ε.ΕΘ.Α. τελούσαν υπηρεσίαν Εφέδρων Υπουργείου Εθνικής Αμύνης, αποκαλουμένην εφεξής «Διεύθυνσιν Εφέδρων-ΠολεμιστώνΑγωνι-στών (Δ.Ε.Π.Α.)». β)Την άνω υπηρεσίαν Εφέδρων Υπουργείου Εθνικής Αμύνης, θέλει διευθύνει εφεξής, αντί του προβλεπομένου υπό του άρθρ. 7 παρ. 2 του Α.Ν. 1562/1950 Κεντρικού Συμβουλίου, Ανώτατος Αξιωματικός (Ταξίαρχος) Όπλου εν ενεργεία (με αναπληρωτήν Συνταγματάρχην Όπλου εν ενεργεία) οριζόμενος υπό του Υπουργού Εθνικής Αμύνης, προτάσει του Αρχηγού Γ.Ε.ΕΘ.Α., και βοηθούμενος υπό των προβλεπομένων υπό της Συνθέσεως Γ.Ε.ΕΘ.Α. Αξιωματικών και Ιδιωτικού προσω-πικού. Παρ’ αυτώ συνιστάται ως συμβουλευτικόν όργανον τριμελές Συμβούλιον, αποτελούμενον εκ Προέδρων (ή νομίμων αναπληρωτών των) εφεδροπολεμιστικών αναγνωρισμένων Οργανώσεων, εκ των μάλλον αντιπροσωπευτικών (βάσει αριθμού μελών) των τριών κυρίων κατηγοριών των εφεδροπολεμιστών (τραυματιών ή μη), ήτοι εφέδρων Αξιωματικών, Πολεμιστών και Αγωνιστών Εθνικής Αντιστάσεως. Οι ως άνω να ορίζωνται δια κοινής αποφάσεως του Υπουργού Εσωτερικών και Εθνικής Αμύνης. Το ως άνω Συμβούλιον να συγκαλήται κατά την κρίσιν του Διευθυντού της Διευθύνσεως Εφέδρων–Πολεμιστών-Αγωνιστών, όστις, επίσης, δύναται να δέχηται συμβουλευτικάς γνώμας και από εκπροσώπους και ετέρων εφεδροπολεμιστικών Οργανώσεων. Σελ. 34 γ)Τα υπό του άρθρ. 6 του αυτού ως άνω Α.Ν. 1562/1950 προβλεπόμενα περιφερειακά Συμβούλια Εφέδρων παύουσι εφεξής υφιστάμενα αντικαθιστώμενα υπό δύο Επιθεωρητών, του ενός δια την επιθεώρησιν των Γραφείων Υπηρεσιών Εφέδρων των Νομών περιοχών Θράκης-Μακεδονίας-Ηπείρου-Θεσσαλίας, ως και των Νομών Κερκύρας και Λέσβου, με έδραν την Θεσσαλονίκην, και του ετέρου δια την επιθεώρησιν των Γραφείων Υπηρεσιών Εφέδρων της υπολοίπου Ελλάδος, με έδραν τας Αθήνας. Ως Επιθεωρηταί ορίζονται δια διαταγής του Υπουργού Εθνικής Αμύνης, προτάσει του Α/Γ. Ε.ΕΘ.Α., έφεδροι εκ μονίμων Ανώτατοι Αξιωματικοί Όπλων (Ταξίαρχοι), ανακαλούμενοι εις την ενεργόν υπηρεσίαν. δ)Τα υπό του άρθρ. 5 του αυτού ως άνω Α.Ν. 1562/1950 προβλεπόμενα εν εκάστω Νομώ και εις την πόλιν του Πειραιώς Συμβούλια εφέδρων παύουσιν υφιστάμενα, αντικαθιστώμενα υπό των Γραφείων Υπηρεσίας Εφέδρων κατά Νομόν και την πόλιν του Πειραιώς. Έκαστον τούτων να διευθύνηται υπό ανωτέρου Αξιωματικού εφέδρου εκ μονίμων ή εξ εφέδρων (ή εν ελλείψει τοιούτου υπό κατωτέρου Αξιωματικού της ιδίας κατηγορίας), με βοηθόν έφεδρον εκ μονίμων ή εξ εφέδρων Αξιωματικόν ή εν ανάγκη Ανθυπασπιστήν ή Υπαξιωματικόν, απάντων των ανωτέρω επιλεγομένων εκ των πλέον ευϋπολήπτων πολιτών και διοριζομένων δι’ αποφάσεως του Υπουργού Εθνικής Αμύνης, προτάσει Α/Γ. Ε.ΕΘ.Α. 4.Η παρούσα απόφασις κυρωθήτω δια Β.Δ/τος προτάσει του Υπουργού Εθνικής Αμύνης και Οικονομικών (εις εκτέλεσιν των διατάξεων της παρ. 2 του άρθρ. 24 του Ν.Δ. 2387/1959). (Έπονται αι υπογραφαί). Εις τους αυτούς ως άνω Υπουργούς ανατίθεμεν την δημοσίευσιν και εκτέλεσιν του παρόντος Δ/τος. 36.Α.β.4 Διεύθυνση Εφέδρων-Πολεμιστών-Αγωνιστών  106 